Kelly Osbourne

Kelly Michelle Lee Osbourne (født 1984) er en britisk skuespiller, sanger og motedesigner. Hun ble først kjent gjennom TV-serien The Osbournes, en reality-TV-serie om hennes kjente far Ozzy Osbourne. Hun har to helsøsken:  og Jack Osbourne, og to halvsøsken: Jessica Hobbs og Louis Osbourne, Ozzys to barn fra hans første ekteskap.

 Musikkarrière 
Osbournes debutalbum Shut Up! ble lansert i 2002 og solgte moderat. Den første singelen fra albumet var en coverversjon av Madonnas sang «Papa Don't Preach», som debuterte på 3. plass på den engelske singellista i september 2002. Albumet fikk ganske gode kritikker, men det store salget kom aldri, og i mai 2003 fikk Kelly sparken fra plateselskapet Epic. Hun fikk imidlertid kontrakt hos Sanctuary Records den samme høsten og spilte inn en duett med faren av «Changes», en Black Sabbath-sang. Duetten kom på førsteplass i Storbritannia, og Shut Up! ble relansert med den nye singelen og noen få liveopptak samt det nye navnet Changes. Salget økte imidlertid ikke med den nye lanseringen.

Osbournes neste album Sleeping in the Nothing debuterte på 117.-plass på den amerikanske Billboardlisten og solgte like under 9000 kopier den første uken. Den første singelen fra albumet, «One Word» var helt oppe på førsteplass på Billboards dance-liste.

 Skuespillerkarriere 
Kelly Osbourne hadde sin skuespillerdebut med hovedrollen som «Deborah Beatrice Tynan» i ABCs tenåringsdrama Life As We Know It den 7. oktober 2004. 

 Mote 
I 2004 lanserte Osbourne sitt eget motemerke, Stiletto Killers, sammen med kompisen Ali Barone. Stiletto Killers var et rockeinspirert klesmerke og besto av klær med tegneserieinspirert design og rockesitater. Merket ble nedlagt i april 2006, og Barone har siden lansert et nytt merke han kaller Lipstick Prophets.

 Personlig liv 
 Narkotikaavhengighet 
Den 4. april 2004, ett år etter at hennes yngre bror Jack Osbourne la seg inn på rehabilitering, ble Kelly innlagt på Promises treatment center i Malibu, California for å bli kvitt sin avhengighet til smertestillende medisiner. Litt over et år senere la hun seg på nytt inn på et russenter av personlige årsaker.

 Diskografi 
AlbuminformasjonShut Up! 
 Lanseringsdato: 26. november 2002 (USA)
 Listeplassering: #1 Billboard Heatseekers USA, #101 Top 200 Billboard USA, # 31 Storbritannia
 Singler
 2002: «Papa Don't Preach» #3 Australia Top 40, #5 Finland Top 20, #3 UK Singles Top 40
 2003: «Shut Up» #34 Australia Top 40, #18 Irland Top 20, #15 Norges VG-lista Top 20, #11 UK Singles Top 40Changes 
 Lanseringsdato: 30. september 2003 (USA)
 Listeplassering: Kom ikke inn på noen liste i USA
 Singler
 2003: «Changes» #7 Irland Top 20, #1 Storbritannia
 2003: «Come Dig Me Out»Sleeping in the Nothing
 Lanseringsdato: 7. juni 2005 (USA)
 Listeplassering: #117 Billboard 200 USA, #2 Billboard Top Electronic Albums USA, #2 Top Heatseekers, #57 Storbritannia
 Singler
 2005: «One Word» #38 Australia, #1 Billboard Hot Dance Radio Air Play USA, #82 Billboard Pop 100 USA, #9 UK, #1 World Dance/Trance Top 30 Singles
 2005: «One Word (Chris Cox Remix)» #1 Billboard Hot Dance Single USA, #1 Billboard Hot Dance Club Play USA
 2005: «Redlight» #40 Billboard Hot Dance Music/Club Play, #73 Storbritannia

 Referanser 

 Eksterne lenker 




 MTV.TVs guide til Kellys opptredener på MTV-serien The Osbournes

Kategori:Engelske sangere
Kategori:Engelske skuespillere
Kategori:Personer fra London